CELEX: 32020D0619
Language: el
Date: 2020-04-30 00:00:00
Title: Απόφαση (ΕΕ) 2020/619 του Συμβουλίου της 30ής Απριλίου 2020 για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής, η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής

8.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 147/1
               
            
         ΑΠΟΦΑΣΗ (ΕΕ) 2020/619 ΤΟΥ ΣΥΜΒΟΥΛΙΟΥ
         της 30ής Απριλίου 2020
         για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής, η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο («η συμφωνία») θεσπίστηκε από την Ένωση μέσω της απόφασης (ΕΕ) 2019/854 του Συμβουλίου (1) και τέθηκε σε ισχύ την 1η Ιουνίου 2019.
                  
               
                     (2)
                  
                  
                     Η κοινή επιτροπή εφαρμογής που συστάθηκε δυνάμει του άρθρου 18 παράγραφος 1 της συμφωνίας («η ΚΕΕ») θεσπίζει τον εσωτερικό της κανονισμό σύμφωνα με το άρθρο 18 παράγραφος 3 της συμφωνίας.
                  
               
                     (3)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στην ΚΕΕ, καθώς ο εσωτερικός κανονισμός της ΚΕΕ θα είναι δεσμευτικός για την Ένωση.
                  
               
                     (4)
                  
                  
                     Είναι σκόπιμο η Ένωση να στηρίξει την έγκριση του εσωτερικού κανονισμού, η οποία θα εξασφαλίσει την ομαλή και διαφανή συνεργασία ανάμεσα στην Ευρωπαϊκή Ένωση και τη Σοσιαλιστική Δημοκρατία του Βιετνάμ από την αρχή σχετικά με την εφαρμογή της συμφωνίας και, ενδεχομένως, σχετικά με την εφαρμογή του συστήματος αδειών για την επιβολή της δασικής νομοθεσίας, τη διακυβέρνηση και το εμπόριο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η θέση που πρέπει να ληφθεί εξ ονόματος της Ένωσης στην κοινή επιτροπή εφαρμογής που συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο είναι να στηρίξει την έγκριση του εσωτερικού κανονισμού της ΚΕΕ (2).
            
            
               2.   Οι εκπρόσωποι της Ένωσης μπορούν να συμφωνήσουν σε ήσσονες μη ουσιώδεις αλλαγές στο σχέδιο εσωτερικού κανονισμού, υπό το πρίσμα των εξελίξεων κατά την επικείμενη συνεδρίαση της ΚΕΕ, στο πλαίσιο διαβούλευσης με τα κράτη μέλη, κατά τις επιτόπιες συνεδριάσεις συντονισμού, χωρίς περαιτέρω απόφαση του Συμβουλίου.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 30 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΕΕ) 2019/854 του Συμβουλίου, της 15ης Απριλίου 2019, για τη σύναψη της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο (ΕΕ L 147 της 5.6.2019, σ. 1).
         
            (2)  Βλέπε έγγραφο ST 7027/20 στο http://register.consilium.europa.eu.